पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में एक डीलर की बड़ी लापरवाही सामने आई है। यह कि उसने डिपो से 24 हजार लीटर केरोसिन का उठाव कर उसे सेमी होलसेलर और कंट्रोल दुकानों तक नहीं पहुंचाया। नतीजा अप्रैल में उपभोक्ताओं को केरोसिन का वितरण नहीं हो पाया। जिला आपूर्ति नियंत्रक एमएल मारू ने बताया कि मामले में थोक केरोसिन डीलर मेसर्स सुशीलचंद्र पुरुषोत्तमदास खंडेलवाल के खिलाफ आवश्यक वस्तु अधिनियम 1955 के प्रावधानों के तहत प्रकरण दर्ज किया गया। इसके अलावा कलेक्टर आशीष सिंह ने डीलर को जारी की गई अनुज्ञप्ति क्रमांक 02/80 को तत्काल प्रभाव से निलंबित करने की कार्रवाई भी की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn